Volt Diznijeva kompanija

**Volt Diznijeva kompanija** je najveća multinacionalna kompanija. Osnovana je 16. oktobra 1923. godine od strane Volta Diznija i Roja O. Diznija.

## Kompanijske divizije

Volt Diznijeva kompanija se sastoji iz četiri primarne divizije: Studio Volta Diznija, koji se bavi snimanjem filmova, Parkovi koji se bave uređivanjem i inoviranjem tematskih parkova i drugih turističkih odmarališta, Diznijeva potrošačka produkcija, koja se bavi proizvodnjom igračaka, odeće i ostalih svakodnevnih potrepština baziranih na Diznijevim autorskim pravima i Medijske mreže, koje se bave televizijskim i internet operacijama.

Diznijeva "koalicija" sadrži: Studio Volta Diznija, Diznijevu muzičku grupu, Volt Dizni pozorište, Dizni-ABC televizijska grupa, Radio Dizni, ESPN Inc., Diznijeva Interaktivna Medijska grupa, Diznijeva konzumerska produkcija, Piksar Animacioni Studio, Marvel i Lukas film. Od turističkih atrakcija u sastavu Volt Diznijeve komapnije nalaze se Volt Dinzijevi parkovi, Diznilend, Svet Volta Diznija, Tokio Diznilend, Diznilend Pariz (Euro Diznilend), Hong Kong Diznilend, Diznijev Turistički klub i Klub Diznijevog krstarenja.

## Uprava Volt Diznijeve kompanije

### Predsedništvo:

1. Volt Dizni (1923-1966)
2. Roj O. Dizni (1966-1971)
3. Don Tatum (1968-1972)
4. Kard Voker (1971-1977)
5. Ron Miler (1980-1984)
6. Frenk Vels (1984-1994)
7. Majkl Ovic (1995-1997)
8. Robert Iger (2000-2012)

### Glavni izvršni službenici

1. Roj O. Dizni (1929-1971)
2. Don Tatum (1971-1976)
3. Kard Voker (1976-1983)
4. Ron Miler (1983-1984)
5. Majkl Ajzner (1984-2005)
6. Robert Iger (2005-sadašnjost)

### Odbor

#### Predsednici odbora

1. Volt Dizni (1945-1960)
2. Roj O. Dizni (1945-1971) (zamenik predsednika 1945-1960)
3. Don Tatum (1971-1980)
4. Kard Voker (1980-1983)
5. Rejmond Votson (1983-1984)
6. Majkl Ajzner (1984-2004)
7. Džordž Dž. Majkl (2004-2006)
8. Džon E. Pejper Junior (2007-2012)
9. Robert Iger (2012-sadašnjost)

## Istorija Volt Diznijeve kompanije

Početkom 1923. godine. animator Volt Dizni je kreirako kratkometražni film *Alisa u zemlji čuda*, u kome je glumila devojčica Virdžinija Dejvis, zajedno sa animiranim likovima. Filmski distributor Margaret Vinkler je kontaktriala Diznija tražeći od njega da napravi seriju ovakvih filmova. Nakon potpisivanja ugovora, Volt i njegov brat Roj su se preselili u Los Anđeles. 16. oktobra 1923. godine, oni su zvanično osnovali Studio braće Dizni u garaži njihovog strica Roberta Diznija. Studijo je nastavio sa snimanjem *Alise u zemlji čuda* sve do 1927. godine, a 1926. godine preselili su se u veću zgradu u Los Anđelesu.

Nakon *Alise u zemlji čuda*, Dizni je kreirao novog lika Osvalda, srećnog zeku i istoimenu seriju distribuiranu od strane Vinkler Pikčersa. Diznije odradio svega 26 crtanih filmova sa Osvaldom, sve dok nije izgubio ugovor februara 1928. godine, kada je muž Margaret Vinkler Čarls Minc preuzeo vođenje distibutorske kompanije. Minc je zaposlio sve Diznijeve animatora (izuzev Aba Ejverksa) i osnovao sopstveni animacioni studio.

1928. godine, kako bi nadoknadili izgubljenog lika (Osvalda), Volt i Ab su kreirali Mikija Mausa. Prvi Diznijev zvučni animirani film (i prvi svetski) bio je *Parobrod Vili*, Mikijev crtani film prikazan je 18. novembra 1928. godine, To je bio treći Mikijev crtani film, nakon *Ludog aviona* i *Galopirajućeg Gauča*, koji su ozvučeni, nakon *Parobroda Vilija*.

Diznije otpočeo sa produciranjem crtaća sa Mikijem i ostalim likovima, i otpočeo je seriju *Luckaste simfonije*. Dizni je potpisao ugovor sa Tehnikolorom i 1932. godine snimio je prvi svetski crtani film u boji, *Cveće i drveće*. Popularnost Diznijevih crtanih filmova, naterala je Volta da razmišlja o snimanju prvog dugometražnog crtanog filma.

1934. godine Volt je otpočeo sa produciranjem *Snežane i sedam patuljaka*, koji je završen za tri godine, premijerno prikazan decembra 1937. godine i postao je najisplatljivij film sve do 1939. godine. Koristeći profit, Volt je osnovao novi studio u Burbanku (Kalifornija). Nakon *Snežane* Volt je kreirao crtane filmove *Pinokio*, *Fantazija*, *Dambo* i *Bambi*. Nakon što je otpočeo Drugi svetski rat i SAD su ušle rat (nakon napada na Perl Harbor), uprava SAD i Kanade, tražile su od studija da naprave propagadne filmove kao što su *Pobeda vazdušnim putem* i *Firerovo lice*.

Tokom rata i neposredno nakon istog, Diznijev studio je producirao "paket filmova", koji su se sastojali iz više segmenata. Diznijev studio je osim toga snimio prve dugometražno-animirane filmove, *Pesme sa juga* i *Mome srcu drago*. Nakon *Pepeljuge*, Dizni je otpočeo sa produciranjem klasičnih dugometražnih crtanih filmova, kao i pre rata. Osim toga, otpočeli su sa snimanjem igranih filmova, kao i TV programa.

1955. godine, Dizni je otvorio zabavni park Diznilend i otpočeo je sa TV serijom *Diznilend* i serijom *Klub Mikija Mausa*. Početkom šezdesetih Volt Dizni se upoznao sa muzičkim duom braćom Šerman, koji su pisali kompozicije za Diznijeve filmove, počevši od dugometražnog crtanog filma *Mač u kamenu*. Najslavniji Diznijev film na kome su radila braća Šerman (i koji im je doneo dva Oskara) je *Meri Popins*. Ovaj film je značajan i zato što je Volt sređivao autorska prava za njega, 20 godina (tražio je prava od spisateljice P. L. Travers. Glumica Džuli Endruz (Meri Popins) je dobila Oskara za najbolju glumicu za ulogu u ovom filmu. Nakon uspeha šezdesetih Volt i Roj su isplanirali osnivanje ogromnog velikog parka (mnogo veću kopiju Diznilenda), koji su odlučili da nazovu Diznijev svet.

15. decembra 1966. godine, Volt Dizni je preminuo od raka pluća i Roj Dizni je postao predsednik. Prvo što je uradio je da je promenio ime parka (otovrenog 1971. godine) Diznijev svet u Svet Volta Diznija u čast njegovog brata i njegove vizije.

Poslednja dva filma na kojima je Volt radio bila su *Knjiga o džungli* i *Najsrećniji milioner*, koji su prikazani 1967. godine. Početkom sedamdesetih studio je objavio filmove *Mačke iz visokog društva* i *Luckasti film*.

Prvog oktobra 1971. godine, otvoren je Svet Volta Diznija, a Roj Dizni je preminuo nedugo zatim. Roj je umro od šloga, i ostavio je kompaniju pod kontrolom Dona Tatuma, Karda Vokera i Rona Milera (Voltovog zeta).

Kompanija je u periodu između 1972. i 1988. godine ušla u mračno doba, ostvarujući ne tako profitabilna dela. U ovom periodu nastali su filmovi kao *Robin Hud*, *Spasioci*, *Crni kazan*, *Lisica i pas*, *Veliki miš detektiv* i *Oliver i kompanija*. Početkom ovog perioda realizirana je serija *Mikijeva radionica*. 1983. godine osnovan je Diznijev kanal.

1984. godine Roj E. Dizni (sin Roja O. Diznija) doveo je Majkla Ajznera i bivšeg direktora Varner Brosa Frenka Velsa, kako bi zamenili Rona Milera. 1988. godine realiziran je igrano-animirani film *Ko je smestio zeki Rodžeru*, prvi film koji je "ujedino" crtane likove raznih kompanija (Volt Diznijeve kompanije, Varner Bros, MGM, Flečer itd.).

1988. godine otpočela je era Diznijeve renesanse, crtanim filmom *Mala sirena*, crtani film koji je zaslužio slavu, kao i početni Diznijevi animirani film. Nakon *Male sirene*, usledili su *Lepotica i zver*, *Aladin*, *Kralj lav*, *Pohahontas*, *Zvonar Bogorodičine crkve*, *Herkules*, *Mulan* i *Tarzan*. Ove filmove pratila je i popularna muzika, koju je komponovao Alan Menken (za sve filmove osim za *Kralja lava*, *Mulan* i *Tarzana*).

Dvehiljaditih Volt Diznijeva kompanija, postala je najveća svetska multinacionalna kompanija, u čijem posedstvu se nalazi veliki broj drugih kompanija. 2006. godine kompanija je kupila prava na Osvalda, srećnog zeku. Kompanija je producirala tradicionalno-animirane filmove sve do 2004. godine kada su otpočeli sa računarskom animacijom, ali su 2009. godine objavili tradicionalno animiran film *Princeza i žaba*.
Kategorija:Volt Diznijeva kompanija
Kategorija:Ostalo